OpenLLM-France/wikimedia huggingface dataset:
# Alcabón

Alcabón és un municipi de la província de Toledo a la comunitat autònoma de Castella-La Manxa. Limita amb Santo Domingo-Caudilla, Carmena i Santa Olalla.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 573 | 609 | 618 | 630 | 632 | 656 | 652 | 671 | 685 | 707 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Longino García Gutiérrez | Independent | 19/04/1979 |
| 1983 - 1987 | Longino García Gutiérrez | AP/PDP/UL | 28/05/1983 |
| 1987 - 1991 | José Antonio Rodríguez Garrido | PSOE | 30/06/1987 |
| 1991 - 1995 | José Antonio Rodríguez Garrido | PSOE | 15/06/1991 |
| 1995 - 1999 | José Antonio Rodríguez Garrido | PSOE | 17/06/1995 |
| 1999 - 2003 | José Antonio Rodríguez Garrido | PSOE | 03/07/1999 |
| 2003 - 2007 | María Rubí Rodríguez del Pozo | PSOE | 14/06/2003 |
| 2007 - 2011 | José Antonio Rodríguez Garrido | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
# Ca l'Artigues del Palou

Ca l'Artigues del Palou és una masia de Sant Pere de Ribes (Garraf) protegida com a bé cultural d'interès local.

## Descripció

Masia situada al nucli del Palou Alt, entre les cases de Can Comes i Can Puça. És un edifici cantoner de planta rectangular, que es compon de diversos cossos superposats. Consta de planta baixa i pis i té la coberta a una vessant, la de gregal que desaigua al lateral i la de garbí a la façana principal. S'hi accedeix per un portal d'arc de mig punt adovellat que es troba descentrat en el frontis. Al seu voltant hi ha diverses finestres d'arc pla arrebossat, a més d'un portal d'arc escarser ceràmic situat a l'altre cos. Al costat del portal hi ha un pedrís ceràmic on hi ha gravada la data "1806". A la façana de gregal hi ha un cos quadrangular que sembla correspondre's amb la comuna, així com un pòrtic perpendicular d'arc rebaixat ceràmic, que condueix al celler. El revestiment dels murs es manté arrebossat, excepte a la planta baixa, on es troba repicat mostrant la pedra vista. En una de les estances de la planta baixa s'hi conserva un sostre de guix amb frisos d'escuts heràldics custodiats per lleons i altres relleus decoratius. D'altra banda, al celler hi ha dos grans arcs de diafragma de pedra, un d'arc de mig punt i l'altre d'arc apuntat, que indiquen l'origen medieval de la construcció.

## Notícies històriques

La casa de Ca l'Artigues és una construcció d'origen medieval prop de la qual hi podria haver existit una fortificació no localitzada de Ribes. El topònim Palau sembla derivar de Palatiolo, pel que aquesta hipòtesi no s'ha de descartar. Més endavant, segons consta en el llibre d'Apeo de l'any 1847, la masia pertanyia a Josep Artigas.

## Referències

* 1 2 «Ca l'Artigues del Palou». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 desembre 2016].
# Suimanga esplèndid

El suimanga esplèndid (Cinnyris coccinigastrus) és un ocell de la família dels nectarínids (Nectariniidae).

## Hàbitat i distribució

Viu a les sabanes del Senegal, Gàmbia, sud-oest de Mali, Burkina Faso, Guinea, Sierra Leone, Libèria, Costa d'Ivori, Ghana, Togo, Benín, Nigèria, Camerun, el Gabon, nord i nord-est de la República Democràtica del Congo, República Centreafricana, oest de Sudan del Sud i Uganda.

## Referències

* ↑ «Suimanga esplèndid». Cercaterm. TERMCAT, Centre de Terminologia. Rev. 15/12/2021(català)
# Sévignac

Sévignac (en bretó Sevinieg) és un municipi francès, situat a la regió de Bretanya, al departament de Costes del Nord. L'any 2005 tenia 1.106 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.732 | 1.507 | 1.307 | 1.177 | 1.075 | 1.042 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Yvon Berhault | Divers droite |
# Séverni (Volgograd)

* Per a altres significats, vegeu «Séverni».
Séverni (en rus: Северный) és un poble (un possiólok) de l'óblast de Volgograd, a Rússia, segons el cens del 2002 tenia 160 habitants.

## Referències

* ↑ «Газ пришел в хутор Ближнемельничный». Arxivat de l'original el 2018-01-04. [Consulta: 4 gener 2018].
# Sévernie Koriaki

Sévernie Koriaki (en rus: Северные Коряки) és un poble del krai de Kamtxatka, a Rússia, que el 2020 tenia 157 habitants. Pertany al districte de Iélizovo.

## Referències

* ↑ Населенные пункты Камчатки (даты возникновения, наименования, переименования, упразднения; краткая топонимика Камчатки)
* ↑ Березняки (Камчатский край — Россия)
# Sévero-Kurilsk

Sévero-Kurilsk (en rus Северо-Курильск) és una ciutat de l'óblast de Sakhalín, a Rússia. És a l'illa Paramuixir, a 7 km del volcà Ebeko. Entre el 1875 i el 1945 la ciutat pertanyia al Japó i s'anomenava Kaixiwabara. El 1952 fou gairebé destruïda per un tsunami, però fou reconstruïda més endavant.
# Telmatoscopus patibulus

Telmatoscopus patibulus és una espècie d'insecte dípter pertanyent a la família dels psicòdids que es troba a Nord-amèrica: els Estats Units (Tennessee, Texas i Mississipi).

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L.W., 1955. A revision of the Psychodidae (Diptera) in America, north of Mexico. University of California Publications in Entomology. 10:103-273.
* 1 2 Catalogue of Life (anglès)
* ↑ uBio (anglès)
* ↑ Aquatic Invertebrates of Texas Arxivat 2014-03-02 a Wayback Machine. (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Telmatoscopus quadripunctatus

Telmatoscopus quadripunctatus és una espècie d'insecte dípter pertanyent a la família dels psicòdids que es troba a Nord-amèrica: el Quebec i Ontario.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Banks, 1907. Catalogue of the neuropteroid insects (except Odonata) of the United States, 13. Filadèlfia. American Entomological Society. ISBN 9781290091541.
* 1 2 Catalogue of Life (anglès)
* ↑ uBio (anglès)
* ↑ Quate, L.W., 1955. A revision of the Psychodidae (Diptera) in America north of Mexico. U. Calif. Publ. Ent. 10:103-273.
* ↑ Flyfishing Entomology - North American Aquatic True Flies (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
* E. C. Masteller i R. Wagner, 1984. The Impact of Sewage Effluent on the Occurrence of Psychodidae (Diptera) in a Stream. Freshwater Invertebrate Biology. Vol. 3, núm., pàgs. 98-104.

## Enllaços externs

* ION (anglès)
# Tamid

Tamid (en hebreu: מסכת תמיד) (transliterat: Masechet Tamid) forma part de l'ordre de Kodaixim, i és el tractat més curt del Talmud i la Mixnà. Tamid tracta sobre el servei diari que tenia lloc al Temple de Jerusalem, sobre els sacrificis, l'encens, i les benediccions sacerdotals. El tractat de Tamid conclou amb el tema dels cants que el cor de levites cantava en el temple sagrat, acompanyant els sacrificis diaris.

## Referències

* ↑ «www.chabad.org/» (en anglès).
* ↑ «jewishvirtuallibrary.org/» (en anglès).
# Tenebrionins

Els tenebrionins (Tenebrioninae) són una subfamília de coleòpters.

## Classificació

* Tribu Acropteronini
* Tribu Alphitobiini
** Alphitobius Stephens 1832
** Diaclina Jacquelin du Val 1861
* Tribu Amarygmini
* Tribu Amphidorini (LeConte, 1862)
** Onymacris unguicularis (Haag, 1875)
* Tribu Apocryphini
* Tribu Blaptini
** Blaps Fabricius 1775
** Gnaptor Brullé 1832
** Prosodes Eschscholtz 1829
** Tagona Fischer de Waldheim 1822
* Tribu Bolitophagini
** Bolitophagus Illiger 1798
** Eledona Latreille 1796
** Eledonoprius Reitter 1911
* Tribu Centronopini
* Tribu Cerenopini
* Tribu Dendarini
** Bioplanes Mulsant 1854
** Dendarus Latreille 1829
** Heliopathes Mulsant 1854
** Isocerus Latreille 1829
** Micrositus Mulsant & Rey 1854
** Phylan Stephens 1832
* Tribu Dissonomini
* Tribu Eulabini
* Tribu Heleini
* Tribu Helopini
* Tribu Leichenini
* Tribu Litoborini
* Tribu Melanimini
* Tribu Opatrini
* Tribu Pachypterini
* Tribu Palorini
* Tribu Pedinini
* Tribu Platyscelidini
* Tribu Platynotini
* Tribu Platyscelidini
* Tribu Praeugenin
* Tribu Rhyssopausini
* Tribu Scaphidemini
* Tribu Scaurini
** Cephalostenus Solier, 1838
* Tribu Scotobiini
* Tribu Tenebrionini
** Bius Mulsant 1854
** Cryphaeus Klug 1833
** Iphthiminus Spilman 1973
** Menephilus Mulsant 1854
** Neatus J. Leconte 1862
** Tenebrio Linnaeus 1758
** Upis Fabricius 1792
* Tribu Triboliini
** Erelus Mulsant & Rey 1853
** Latheticus Waterhouse 1880
** Lyphia Mulsant & Rey 1859
** Tribolium Macleay 1825
* Tribu Titaenini
* Tribu Toxicini
* Tribu Triboliin
* Tribu Ulomini
** Pelleas Bates 1872
** Uloma Laporte de Castelnau 1840
** Ulomina Baudi 1876
* altres gèneres :
** Anophthalmolamus
** Ectromopsis
** Metaclisa
** Uyttenboogaartia

## Referències

* ↑ Bouchard, P.; Lawrence, J.F.; Davies, A.E.; Newton, A.F. 2005: Synoptic classification of the world Tenebrionidae (Insecta: Coleoptera) with a review of family-group names. Annales zoologici, 55: 499-530. ISSN 0003-4541 PDF Arxivat 2012-11-12 a Wayback Machine.
# Tenekàievo

Tenekàievo (en rus: Тенекаево) és un poble de l'óblast de Nijni Nóvgorod, a Rússia, segons el cens del 2010 tenia 335 habitants, és la seu administrativa del districte homònim.

## Referències

* ↑ «Генеральный план муниципального образования городское поселение г. Сергач Сергачского муниципального района Нижегородской области. Том 2». Федеральная государственная информационная система территориального планирования (ФГИС ТП). Arxivat de l'original el 2021-06-14.
# Tenencia múltiple

Tinença múltiple o multitenència en informàtica correspon a un principi d'arquitectura de programari en la qual una sola instància de l'aplicació s'executa en el servidor, però servint a múltiples clients o organitzacions (forquilla o instància). Aquest model es diferencia de les arquitectures amb múltiples instàncies on cada organització o client té la seva pròpia instància instal·lada de l'aplicació. Amb una arquitectura de tinença múltiple, l'aplicació pot particionar virtualment les seves dades i la seva configuració, perquè cada client tingui una instància virtual adaptada a les seves necessitats. Alguns experts consideren la tinença múltiple com un factor decisiu del paradigma de computació en el núvol.

## Avantatges

Una arquitectura de tinença múltiple permet intercanviar i compartir els recursos i els costos a l'hora de l'execució de l'aplicació. En aquest sentit, aquesta arquitectura pot ser vista com una alternativa a la virtualització. També, en comptes de recollir les dades des de múltiples fonts, utilitzant probablement diferents esquemes de bases de dades, tota la informació dels clients és emmagatzemada en un esquema comú i únic. Per tant, l'execució de peticions a la base de dades sobre els clients per completar tasques de, p. ex. mineria de dades, anàlisi d'evolució i predicció, són molt més simples de realitzar.

## Desavantatges

La implementació d'aquest tipus d'arquitectures és més complexa, ja que hi ha més opcions de configuració a tenir en compte i la gestió de les dades pot complicar-se. La seguretat de les dades és essencial per tal que els usuaris d'una instància no puguin accedir a les dades d'una altra instància. D'altra banda, els costos de redissenyar aplicacions per suportar tinença múltiple són significatius, especialment amb empreses que continuen oferint aplicacions independents per a cada client amb una versió particular del seu producte. Això pot forçar el manteniment i suport de dos productes diferents, amb tots els seus inconvenients associats.

## Referències

* ↑ Wayneright. «Defining the true meaning of cloud» (en anglès), 30-09-2010. Arxivat de l'original el 23 de desembre de 2014. [Consulta: 2 juliol 2019].
* ↑ Wilder, Bill. Cloud Architecture Patterns: Using Microsoft amit. O'Reilly Media, Inc., 2012, p. 78. ISBN 9781449357993 [Consulta: 2 juliol 2019]. «In the cloud, multitenant services are standard: data services, DNS services, hardware for virtual machines, load balancers, identity management, and so forth.»

## Enllaços externs

* Arquitectura del CRM SaaS de Alojamiento de Múltiples Organizaciones vs Alojamiento de una Organización (castellà)
* Tipos de nubes (castellà)
* Oracle 12c MultiTenant Database with "pluggable database" (PDB) component databases (anglès)
# Temporada 1951-1952 del RCD Espanyol

Dades de la Temporada 1951-1952 del RCD Espanyol.

## Fets Destacats

* 16 de setembre de 1951: Lliga: Reial Saragossa 5 - Espanyol 6
* 23 de setembre de 1951: Lliga: Espanyol 4 - Reial Madrid 3
* 6 de gener de 1952: Lliga: Espanyol 4 - Reial Saragossa 0
* 13 de gener de 1952: Lliga: Reial Madrid 6 - Espanyol 1
* 15 de maig de 1952: Amistós a Badalona: Espanyol 8 - Selecció Catalana 5
* 18 de maig de 1952: Amistós: Espanyol 9 - Reial Saragossa 0
* 31 de maig de 1952: Amistós: Espanyol 4 - AS Nancy 2

## Resultats i Classificació

* Lliga d'Espanya: Setena posició amb 32 punts (30 partits, 14 victòries, 4 empats, 12 derrotes, 69 gols a favor i 62 en contra).
* Copa d'Espanya: Vuitens de final. Fou eliminat per la Reial Societat 4-2 en el partit de desempat.

## Plantilla

| P | Jugador | Lliga | Lliga | Copa d'Espanya | Copa d'Espanya |
| P | Jugador | PJ | G | PJ | G |
| POR | Josep Trias | 17 | -44 | - | - |
| POR | Miquel Soler | 13 | -18 | 3 | -5 |
| POR | Alfred Vera | 1 | 0 | - | - |
| DEF | Josep Parra | 29 | - | 3 | - |
| DEF | Antoni Argilés | 23 | - | 3 | - |
| DEF | Ramon Celma | 18 | 3 | 2 | - |
| DEF | Cata | 14 | - | 3 | - |
| DEF | Isidre Flotats | 11 | - | 1 | - |
| DEF | Emilio Soto | 6 | - | - | - |
| DEF | Joan Babot | 3 | 1 | - | - |
| DEF | Fernando | - | - | - | - |
| MIG | Josep Artigas | 27 | 2 | 3 | - |
| MIG | Juan Bolinches | 21 | - | 2 | - |
| MIG | José Luis Piquín | 18 | 3 | - | - |
| MIG | Miquel Xirau | 6 | 2 | 1 | - |
| MIG | Rafael Grau | 4 | 1 | - | - |
| MIG | Mariano Veloy | 3 | - | - | - |
| DAV | Francesc Xavier Marcet | 30 | 12 | 3 | 1 |
| DAV | Josep Egea | 28 | 15 | 1 | - |
| DAV | Julià Arcas | 25 | 11 | 3 | - |
| DAV | Vicente Colino | 18 | 10 | 2 | - |
| DAV | Josep Mauri | 9 | 5 | 3 | 2 |
| DAV | Antoni Cruellas | 3 | 1 | - | - |
| DAV | Josep Fontanet | 3 | 3 | - | - |
| DAV | Josep Estiragues | 1 | - | - | - |

## Referències

* ↑ «Espanyol 1951-52». bdfutbol. [Consulta: 29 març 2012].
* ↑ «Plantilles històriques». LFP. [Consulta: 20 desembre 2012].
* ↑ «Temporada 1951-52». periquito.cat. [Consulta: 29 gener 2020].
* ↑ «En Torrero». Mundo Deportivo, 17-09-1951.
* ↑ «En Sarriá». Mundo Deportivo, 24-09-1951.
* ↑ «En Sarriá». Mundo Deportivo, 07-01-1952.
* ↑ «En Chamartín». Mundo Deportivo, 14-01-1952.
* ↑ «En el estadio Costeño». Mundo Deportivo, 16-05-1952.
* ↑ «En Sarriá». Mundo Deportivo, 19-05-1952.
* ↑ «En Sarriá». Mundo Deportivo, 01-06-1952.
* ↑ «En Es Fortí». Mundo Deportivo, 31-03-1952. [Consulta: 14 febrer 2015].
* ↑ «En Chamartín». Mundo Deportivo, 14-01-1952. [Consulta: 14 febrer 2015].
# Teoxènies

Les Teoxènies (en grec antic: Θεοξένια, 'hospitalitat divina'; sovint simplement ξένια) eren uns festivals celebrats a l'antiga Grècia. Era una festa sagrada que es dedicava als déus i als herois, que eren considerats convidats d'honor. De vegades els hostes convidaven mortals perquè els acompanyessin. A semblança d'aquestes festes els romans celebraven el Lectisterne.
Durant les Teoxènies se celebrava un banquet on assistien els déus, normalment els dotze déus olímpics (encara que el concepte es pot ampliar molt). La primera menció la fa Homer a la Ilíada (II, 1425). Les Teoxènies deriven dels aniversaris o en celebracions de victòries i successos importants celebrats per algunes famílies o tribus, en les quals muntaven unes grans taules de celebració amb grans banquets, que s'anomenaven Xènies, tant si eren públiques com privades. D'aquest culte familiar en va sortir la gran festa a Delfos de les Teoxènies Dèlfiques, organitzades per la ciutat, que va donar lloc al mes de Teoxeni al calendari de la ciutat. Es deia que era una celebració molt antiga, d'abans que Apol·lo fos el déu de Delfos, i era Zeus el que presidia el convit.
En època històrica els déus honorats eren Apol·lo i Leto. Els déus convidats se situaven en diverses taules on es col·locaven llits o pulvinars coberts amb coixins, on es reclinaven per menjar. No es creu que fos necessari posar-hi les estàtues dels déus al damunt, com sí que es feia al Lectisterne romà. Es considerava que els déus convidats eren presents en el lloc assignat, encara que de vegades se situaven gerros amb la imatge dels déus per indicar-ne la presència espiritual. Ateneu de Nàucratis diu que els habitants de Delfos oferien porros a Leto, i el que l'oferia més gros participava d'una part del banquet que s'havia preparat per la deessa. Píndar, afavorit per Apol·lo, va ser convidat a aquests banquets, i sembla que també ho eren els seus descendents. Els sacerdots del temple d'Apol·lo a Delfos també hi assistien, com a representants dels mortals. Dels herois que assistien als banquets, els més coneguts eren Hèracles i els Dioscurs, encara que també hi tenien cabuda Asclepi i altres personatges divinitzats.
Les festes se celebraven a molts llocs: Esparta, Acragant i Atenes, on Dionís tenia també un paper rellevant com a déu de la festa; i a Andros, on Dionís, de manera miraculosa, va fer brollar vi del seu temple.

## Referències

* 1 2 3 Smith, William (ed.). «Theoxenia». A Dictionary of Greek and Roman Antiquities (1890). [Consulta: 27-XI-2020].
# Tepargarh

Tepagarh és una serralada de Maharashtra al districte de Chanda, Índia. És coronada per la fortalesa de Tepagarh a 20° 29′ 20″ N, 80° 34′ 20″ E﻿ / ﻿20.48889°N,80.57222°E﻿ / 20.48889; 80.57222. Allí neix el riu Tepagarhi. A la fortalesa hi havia el palau del sobirà gond de Tepagarh. El més important de la nissaga fou Param Raja que va dominar tot el país de Wairagarh; envaït per una força important des de Chhattisgarh, els va derrotar després d'una llarga lluita, però en la persecució va patir una caiguda, i la rani va quedar a la mercè d'un grup enemic i en veure al seu marit caigut va llançar el seu carruatge contra els enemics i va morir; el rajà gond, que tot i la caiguda va triomfar, al saber la mort de la rani es suïcidà. Després d'això Tepargarh va quedar abandonada.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Tecnologies assistides per ordinador

Tecnologies assistides per ordinador, a vegades anomenat CAx (Computer-aided technologies)) és una paraula que descriu l'ús d'ordinadors per ajudar en el disseny, anàlisi, i fabricació de productes.

## Llista de tecnologies assistides per ordinador

* Computer-aided design|CAD; Disseny assistit per ordinador
    Computer-aided architectural design (CAAD)
    Computer-aided design and drafting (CADD)
    Computer-aided drafting (CAD)
    Computer-aided electrical and electronic design (ECAD)
    Computer-aided industrial design (CAID)
* Computer-aided diagnostics (CAD/Nondestructive testing(NDE))
* Computer-aided engineering (CAE); Enginyeria assistida per ordinador
* Computer-aided issue resolution (CAIR);
* Computer-aided manufacturing capability (CAMC);
* Computer-aided manufacturing (CAM); Fabricació assistida per ordinador
* Computer-aided material information (CAMI);
* Computer-aided package selection (CAPS);
* Computer-aided process planning (CAPP)
* Computer-aided quality assurance (CAQ)
* Computer-aided reporting(CAR);
* Computer-aided requirements capture (CAR);
* Computer-aided rule definition (CARD);
* Computer-aided rule execution (CARE);
* Computer-aided software engineering (CASE);
* Component information system (CIS);
* Coordinate measurement (Coordinate-measuring machine (CMM);
* Electronic design automation (EDA);
* Enterprise resource planning (ERP); Planificació de Recursos Empresarials
* Knowledge-Based Engineering (KBE)
* Manufacturing Process Management (MPM)
* Manufacturing process planning (MPP);
* Manufacturing resource planning (MRP);
* Product data management (PDM)
* Product lifecycle management (PLM)
* Reverse engineering (RE)

## Referències

* ↑ «Engineers' CAx education—it's not only CAD».
# Televisió General NHK

La Televisió General NHK (NHK総合テレビジョン, NHK Sōgō Terebijon), usualment abreujat a les pantalles com a NHK G és la cadena principal i generalista de la Corporació Emissora del Japó (NHK), l'emissora de ràdio i televisió pública del Japó. La seua programació inclou notícies, tele-novel·les, concursos i espectacles de varietats, música, esports, anime i programes especials que competeixen amb altres emissores privades del país. El canal és ben conegut pels seus informatius de nit, els especials documentals i les populars sèries històriques. A més d'això, NHK G emiteix el famós i històric programa musical de cap d'any, el NHK Kōhaku Uta Gassen, així com les sèries anuals històriques o Taiga dorama i les sèries matinals o asadora.
El nom de l'emissora és sovint abreujat en japonés com a Televisió General (総合テレビ, Sōgō Terebi), tot i que també són emprades les sigles NHK G i GTV. La paraula Sōgō ("general", en català), s'empra per a diferenciar aquest canal de la resta del grup NHK com la Televisió Educativa NHK, NHK BS 1, NHK BS 2 (tancada el 2011) i NHK BS HI (actualment BS Premium).
Inaugurada l'1 de febrer de 1953, NHK G és l'emissora de televisió més antiga del Japó, seguida per poc temps per Nippon Television, que començà les seues emissions el 28 d'agost del mateix any. L'any 1960 començaren les emissions en proves en color. La programació de NHK G es fa d'acord amb les directrius de la Corporació Emissora del Japó.

## Dial a les diferents prefectures

* Hokkaidō (3)
* Aomori (3)
* Akita (1)
* Yamagata (1)
* Iwate (1)
* Miyagi (3)
* Fukushima (1)
* Tòquio (1)
* Kanagawa (1)
* Chiba (1)
* Saitama (1)
* Gunma (1)
* Tochigi (1)
* Ibaraki (1)
* Yamanashi (1)
* Nagano (1)
* Niigata (1)
* Toyama (3)
* Ishikawa (1)
* Fukui (1)
* Shizuoka (1)
* Aichi (3)
* Gifu (3)
* Mie (3)
* Osaka (1)
* Hyōgo (1)
* Kyoto (1)
* Shiga (1)
* Nara (1)
* Wakayama (1)
* Tottori (3)
* Shimane (3)
* Okayama (1)
* Hiroshima (1)
* Yamaguchi (1)
* Tokushima (3)
* Kagawa (1)
* Ehime (1)
* Kōchi (1)
* Fukuoka (3)
* Saga (1)
* Nagasaki (1)
* Kumamoto (1)
* Ōita (1)
* Miyazaki (1)
* Kagoshima (3)
* Okinawa (1)

## Referències

* ↑ «Broadcast interpreters inJapan: bringing news to andfrom the world». Universidad de Tokio de Estudios Extranjeros, . Arxivat 2022-03-18 a Wayback Machine.
* ↑ «50 Years of NHK Television: Color TV». [Consulta: 19 gener 2021].